cyanic-selkie/wikianc huggingface dataset:
Vaqif Qurbanov (professor)
Elmi fəaliyyəti
1995-ci ildə institutun Elmi Şurasının qərarı ilə dosent doktorluq dissertasiya işini tamamlanması məqsədilə 2 illik elmi təcrübəçi kimi Moskvaya, Rusiya Elmlər Akademiyasının Geologiya İnstitutuna ezam olunmuşdur. SSRİ-nin və Rusiyanın məşhur litoloq alimi, professor N. V. Xolodovun rəhbərliyi ilə laboratoriyada çox faydalı tədqiqat işləri aparmışdır. Beynəlxalq və respublika səviyyəli qrant layihələrində elmi rəhbər və icraçı kimi iştirak etmişdir.
Pedaqoji fəaliyyəti
Rusiyanın tanınmış alimləri ilə birgə doktorluq elmi işini tamamlayaraq Bakıya qayıdıb öz doğma institutunda pedaqoji fəaliyyətini davam etdirmişdir. 2007-ci ildə Azərbaycan Dövlət Neft Akademiyasının (indiki Azərbaycan Dövlət Neft və Sənaye Universiteti) Geoloji-kəşfiyyat fakültəsinin dekanı seçilmişdir. 2008-ci ildə doktorluq dissertasiyasını müdafiə etmişdir. 2011-ci ildə Azərbaycan Dövlət Neft Akademiyasının tədris işləri üzrə prorektoru təyin olunmuşdur. 2013-cü ildə Litologiya, mineralogiya və petroqrafiya kafedrasında professor elmi adını almışdır. 2015-ci ilin yanvar ayından 3 sentyabr 2015-ci il tarixə kimi Azərbaycan Dövlət Neft Akademiyasının rektoru vəzifəsini icra etmişdir.
2016-cı ildən AMEA-də yeni yaradılmış Neft və Qaz İnstitutunda direktorun elmi işlər üzrə müavini vəzifəsinə təyin olunmuşdur. Hal-hazırda həmin institutun icraçı direktoru vəzifəsində çalışır.
Elmi tədqiqat istiqaməti
Tədqiqatları neftli-qazlı hövzələrin geologiyası və axtarış-kəşfiyyat metodlarıdır. Elmi-tədqiqat obyektlərindən Rusiyanın və Qazaxstanın Perm-Trias çöküntülərinin litologiyası və həmin çöküntülər ilə əlaqədar neftqazlılığının öyrənilməsidir. Son dövrlərdə apardığı elmi-tədqiqat işləri Azərbaycanın Maykop-Miosen və Pliosen çöküntülərinin litologiyası və neftqazlılığı ilə əlaqədardır. 150-dən çox elmi məqalənin, 3 monoqrafiyanın 1 dərsliyin, 6 dərs vəsaitinin müəllifidir. Elmi rəhbərliyi ilə 2 elmlər namizədi hazırlanmışdır.Bakı Dövlət Universiteti və Azərbaycan Dövlət Neft və Sənaye Universitetinin müdafiə şuralarının üzvüdür.
Təltifləri
2010-cu ildə Azərbaycan Respublikası Prezidentinin Sərəncamı ilə "Tərəqqi" medalı və AMEA-nın Yer Elmləri Bölməsinin Fəxri fərmanları ilə təltif olunmuşdur.
Kürçübayat
Kürçübayat — Naxçıvan Muxtar Respublikası Şərur rayonunun Tumaslı kəndindən cənub-qərbdə Tumaslı-Diyadin yolunun sol tərəfində arxeoloji abidə.
Tarixi
Yaşayış yerinin bir qismi kanal qazılarkən dağıdılmışdır. Hazırda yaşayış yerinin ərazisi əkin sahəsinə çevrilmişdir. Ərazinin şumlan- ması nəticəsində mədəni təbəqə dağılmış, keramika məmulatı ətrafa səpələnmişdir. Yaşayış yerinin bəzi qisimlərində kül yığıntılarına, bəzi yerlərdə isə çəhrayı rəngli bad qırıqlarına rastlanır. Aşkar olunan keramika məmulatı çəhrayı rəngdə bişirilmiş forma verməyən keramika parçalarından ibarətdir. Yaşayış yerindən az miqdarda şirli keramika məmulatı da aşkar olunmuşdur. Arxeoloji materiallar inkişaf etmiş və Son Orta əsrlər dövrünə aiddir.
Əyyam əl-ərəb
Əyyam əl-ərəb (mənası – ərəblərin günləri) — ilkin ərəb eposu janrlarından biri. Qəbilədaxili və qəbilələrarası müharibələrdən, qəhrəmanların sərgüzəştlərindən bəhs edir. V–VII əsrlərdə bədəvi ərəblər arasında formalaşmışdır. Sonralar ayrı-ayrı əyyam əl-ərəblər silsilə halına salınmışdır ("Bəsusun müharibəsi", "Əbs və Zubyan müharibəsi" və s.). Çoxu VIII–X əsr ərəb filoloqlarının, xüsusilə Əbu Übeydənin əsərlərində qorunub saxlanılmış, əyyam əl-ərəblər ərəb ədəbiyyatında tarixi əsərlərin yaranmasına təsir göstərmişdir.
Edvard Rıdz-Smiqlı
Edvard Rıdz-Smiqlı — Polşa hərbi xadimi və siyasətçisi, Polşa Marşalı (1936-cı ildən), 1939-cu ildə İkinci dünya müharibəsində Polşa Ordusunun Baş Komandanı.
İkinci dünya müharibəsi
1939-cu ilin martında Hitler Bohemiya və Moraviyanı işğal etdi və Slovakiya ərazisində peyk dövləti yaratdı. Rıdz Smiqlı Almaniya ilə qarşıdurmanın yaxınlaşmaq təhlükəsini açıq şəkildə görən hökumət üzvlərindən biri idi. Ancaq qalan vaxt Qərbdə mübarizə üçün yeni bir əməliyyat planı yaratmaq üçün çox qısa idi. 1939-cu ilin avqust ayında Moskvada aparılan danışıqlar zamanı Rıdz, Qərb dövlətlərinin Qırmızı Ordunun Polşadan keçib Qərbə keçməsi üçün Polşadan icazə almaq cəhdlərini rədd edərək dedi: "Sovetlərin həqiqətən bu işdə (müharibədə) fəal iştirak edəcəklərinə zəmanət yoxdur. Üstəlik, Polşa ərazisinə girdikdən sonra heç vaxt onu tərk etməyəcəklər. "
Rıdz Smiqlı, Polşanın müharibədən əvvəlki son hökuməti olan Felician Slavoy-Skladovski hökumət üzvləri arasında idi.
1 sentyabr 1939-cu ildə Rıdz Smiqlı Ali Baş Komandan təyin edildi. Ölkənin alman təcavüzünə qarşı müdafiəsinə rəhbərliyi məğlubiyyətlərin miqyası və ayrı-ayrı bölmələrlə əlaqə olmamasına görə son dərəcə mürəkkəb idi. Rıdz Smiqlının planına görə, Varşava və Modlin qalası ölkəni tamamilə işğaldan müdafiə etməli idi, Polşa ordusunun qalıqları Fransa və İngiltərə müttəfiqlərinin dəstəyini gözləyərək Rumıniya ilə sərhəd yaxınlığında müdafiəni saxlamalı idi. 7 sentyabrda Rıdz Smiqlı, hökumət üzvlərinin əksəriyyəti ilə birlikdə Varşavadan Brestə qaçdı. 11 sentyabrda Brestdən Varşavanı nəyin bahasına olursa olsun müdafiə etmək əmri verdi. Sovet İttifaqı qoşunlarının 17 sentyabrda Polşaya girdikdən sonra Rıdz Smiqlı bu əmri verdi: "Sovet İttifaqı torpağımızı işğal etdi. Ən qısa yollarla Macarıstan və Rumıniyaya ümumi bir geri çəkilmə əmri verirəm. Bolşeviklər tərəfdən bir hücum və ya dəstəni tərksilah etmək cəhdləri olmadığı təqdirdə döyüşməyin. Varşava və digər şəhərlərlə üzləşən müdafiə missiyası dəyişməz olaraq qalır. "Bu sərəncamdan sonra çox sayda Polşa əsgəri və pilotu Cənubi Avropaya, oradan Fransaya və ikincisinin Böyük Britaniyaya təslim olmasından sonra qaçdı. 18 sentyabr 1939-cu ildə Rumıniya sərhədini keçərək Rumıniya səlahiyyətliləri tərəfindən internatda qaldı. Polşa hökumətinin Rumıniya ərazisinə təhvil verilməsi, Polşanın rəsmi təslim olmasının qarşısını almağa imkan verdi, baxmayaraq ki, Ali Baş Komandan vəzifəsini nəzərə alaraq sərhədin Rıdz Smiqlı tərəfindən keçməsi mübahisələrə səbəb oldu. Özü də sadəlövhcəsinə Rumıniyanın Fransaya getməsinə icazə verəcəyinə və yenidən Polşa ordusunun başçısı olacağına inanırdı. 27 oktyabrda Rıdz Smiqlı Silahlı Qüvvələrin Ali Baş Komandanı və Baş Müfəttiş vəzifəsindən istefa etdi. Bu funksiyalar Vladislav Sikorskiyə verildi. Rumıniyadakı təcrübəsi zamanı Rıdz Smiqlı Polşa podpolyasının (yeraltı hərbi hissəsinin) yaradılmasına təşəbbüs göstərmişdir. O, Piłsudskinin xatirəsinə sadiq olan zabitlərdən qurulmuşdur.
Dmitri Todoroqlo
Dmitri Todoroqlo (25 noyabr 1944-cü il təvəllüdlü, Kiriyet kəndi, Qaqauziya), Moldova Respublikasından olan və Vasilinin rəhbərlik etdiyi ilk hökumətdə Baş nazir Köməkçisi, Kənd Təsərrüfatı və Qida Sənayesi Naziri vəzifələrində çalışmış siyasətçidir.
Peşəkar karyera
1990-1995-ci illər arasında Dmitri Todoroqlo Moldova SSRİ Ali Sovetinin rəhbəri və Moldova Respublikası Parlamenti aparatında məsləhətçi vəzifəsini icra etmişdir. 1995-ci ildən bəri, katibə, vitse-prezident, Kənd Təsərrüfatı Komissiyasının sədri vəzifələrini icra etdiyi Moldova Respublikası Parlamentinə (Moldova Respublikası Kommunistlər Partiyası siyahısında) millət vəkili seçilmişdir.
19 aprel 2001-ci il tarixdə, parlamentin verdiyi etimad səsverməsinə əsasən, Moldova Respublikası Prezidenti Vladimir Voroninin Fərmanı ilə, Dmitri Todoroqlo Vasile Tarlevin rəhbərlik etdiyi ilk hökumətdə Baş nazir Köməkçisi, Kənd Təsərrüfatı və Qida Sənayesi Naziri təyin edildi. O, Vasile Tarlevin rəhbərlik etdiyi ilk hökumətin dövründə (19.04.2001 - 19.04.2005) bu vəzifəni icra etməyə davam etdi. 2005-ci ilin aprel seçkilərindən sonra Todoroqlo, Moldova Respublikası Kommunistlər Partiyasının siyahıları ilə Moldova Respublikası Parlamentinin üzvü seçildi. Türk spiker Dmitri Todoroqlo evlidir və bir övladı var. Moldova Respublikasının ən varlı millət vəkilləri arasında adı qeyd edilir, eyni zamanda Prezident Vladimir Voronin ilə qohumluq əlaqələri var.
Nitsa sazişi
thumb| Nitsa sazişi və ya Nitsa müqaviləsi — 2001-ci ildə Fransanın Nitsa şəhərində Avropa Parlamentinin sədri Nikol Fontenin iştirakı Avropa İttifaqı Şurasının görüşündə dövlət və hökumət başçıları tərəfindən imzalanıb. İrlandiyalı seçicilər ilk referendumdan sonra müqaviləni imzalamaqdan imtina etsələr, 2002-ci ildə II referendumdan sonra müqaviləyə razılıq verdilər. Nitsa müqaviləsi 2003-cü ildə üzv dövlətlər tərəfindən ratifikasiya olunaraq qüvvəyə mindi.
Müqaviləyə əsasən Aİ-nin vahid valyutası olan avronu və eyni zamanda 3 sütunlu idarə sistemini yaradan Maastrix müqaviləsinə, həmçinin Avropa İqtisadi Cəmiyyətinin və Avropa Atom Birliyinin əsasını qoyan Roma müqavilələrinə dəyişikliklər edildi. Nitsa müqaviləsinin əsas məqsədi Avropa İttifaqı institutlarını genişləmə prosesinə hazırlamaq idi. Nitsa Müqaviləsi ilə Parlamentin qanunvericilik və nəzarət səlahiyyətləri artırılır və ixtisaslı səs çoxluğu Şura daxilində daha çox sahəyə şamil edilir.
Türkmənistan Prezidenti
Türkmənistan Prezidenti — Türkmənistanın ali dövlət vəzifəsi. Türkmənistan Prezidenti dövlətin başçısı hesab olunur. Türkmənistan Prezidenti, vəzifəyə seçki yolu ilə təyin olunur. Türkmənistan vətəndaşları seçki yolu ilə bir nəfəri yeddi il müddətinə Türkmənistan Prezidenti vəzifəsinə seçir. Türkmənistan Prezidenti seçilən şəxsin səlahiyyət müddəti seçildiyi il fevralın 12-də başlayır və yeddi il sonra başa çatır.
2007-ci il fevralın 12-dən Türkmənistan Prezidentinin səlahiyyətlərini Qurbanqulu Berdıməhəmmədov icra edir. Onun səlahiyyət müddəti 2024-cü il fevralın 12-də başa çatır.
Şamxal Abbasov
Şamxal Xasay oğlu Abbasov — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Şamxal Abbasov 14 fevral 1995-ci ildə Beyləqan rayonunun Kəbirli kəndində dünyaya göz açmışdır.
Hərbi xidməti
Şamxal Abbasov 2013-cü ildə hərbi xidmətə çağırılıb. Hərbi xidmətini bitirdikdən sonra Azərbaycan Silahlı Qüvvələrinin Quru Qoşunlarında MAXE Əsgər kimi xidmət etmişdir. Vətən müharibəsində Füzuli, Zəngilan və Qubadlı uğrunda gedən döyüşlərdə iştirak etmişdir. 21 oktyabr 2020-ci ildə Qubadlı uğrunda gedən döyüşlərdə qəhrəmancasına şəhid olmuşdur.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Şamxal Abbasov ölümündən sonra "İgidliyə görə" medalı ilə təltif edildi.
Azərbaycanın Qubadlı rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Şamxal Abbasov ölümündən sonra "Qubadlının azad olunmasına görə" medalı ilə təltif edildi.
NGC 4375
NGC 4375, Yeni Baş Kataloqda qeydə alınmış qalaktikadır. Göy üzündə Veronikanın Saçları bürcü istiqamətində yerləşir. SBab/P tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Qalacıq (Şərur)
Qalacıq — Naxçıvan Muxtar Respublikasının Şərur rayonunun Axura kəndinin şimal-şərq hissəsində, Axuraçayla Havuşçavın birləşdiyi yerdə, hündür dağın sinəsində arxeoloji abidə.
Tarixi
Qala divarları iri ölçülü daşlardan inşa edilmiş və uzunsov-dördkünc planlıdır. Qala divarının eni bəzi yerlərdə iki metrə çatır. Divarlar düzbucaqlı çıxıntılar və dördkünc formalı kontrforslarla möhkəmləndirilmişdir. Aparılan tədqiqatlar əsasın- da aydanlaşdırılmışdır ki, burada mədəni təbəqənin dərinliyi 1 metrdən artıq deyil. Görünür ki, qaladan daimi yaşayış yeri kimi istifadə edilməmişdir. Tədqiqatlar zamanı buradan tikinti qalıqları, müxtəlif növ saxsı qab sınıqları, çürümüş nizə, ox ucları, küp, küpə, qazan tipli qab sınıqları, şirsiz və şirli saxsı məmulatı və. s tapılmışdır. Qalacıqdan aşkar edilmiş arxeoloji tapıntılar e.ə. 2, eramızın 3 əsri üçün səciyyəvidir.
Zeyrek məscidi
Pantokrator Monastırı Kilsəsi və ya Zeyrek Məscidi — (yun: Μονή του Παντοκράτορος Χριστού Rom: Mori tu Padokratoros Hristou) — İstanbulun Zeyrek ərazisində yerləşən Şərqi Roma dövrünə aid dini bir binadır. Kilsə bir araya gələn üç ayrı şapeldən ibarətdir. Ayasofyadan sonra İstanbulda sağ qalan ən böyük köhnə kilsədir.
Cənubdakı ilk kilsə II İohan Komnenosun həyat yoldaşı Macarıstanlı İrina tərəfindən XII əsrin birinci rübündə tikilmişdir. Arvadının ölümündən sonra, imperator kilsədən daha şimalda ikinci bir kilsə tikdirir və nəhayət onları birləşdirmək üçün üçüncü bir kilsə inşa edildi.
İstanbulun zəbtindən sonra burada ilk mədrəsə açıldı. Müdərrisi Zeyrek Məhəmməd Ağa idi. Fatih Kompleksi ilə yeni mədrəsələrin inşası başa çatdıqda, buradakı mədrəsələr bağlandı və bina məscidə çevrildi. Hazırda yalnız cənub hissəsi məscid kimi istifadə olunur.
Yerləşdiyi ərazi
Qızıl buynuza baxan bir təpədə teraslarla düzülmüş geniş bir ərazidə tikilmişdir. Bina kompleksi Fateh səmtinin Fazilet küçəsindədir. Zeyrek Məscidinin adını daşıyan məşhur bir ərazidədir. Köhnə İmarət Məscidindən 1 km cənub-şərqdədir. Şəkil bəzəkləri zədələnmişdir.
Tarix
1118 ilə 1124 arasında Bizans imperatoru II Ioannisin həyat yoldaşı Macarıstanlı İrina bu monastır sahəsini tikdirmişdir. Christos Pantokratora (qüdrətli Məsih) həsr olunmuşdur. Monastır əsas kilsəni əhatə edirdi. Həmçinin Kitabxana və xəstəxanası da mövcud idi. Arvadının ölümündən sonra, qısaca 1124-cü ildən sonra İmperator II İohan ilk kilsənin şimalında başqa bir kilsə tikdi. Onu Theotokos Eleousaya həsr etmişdir. Nəhayət (1136) iki ibadətgah ilə (Müqəddəs Mixailə həsr olunmuş) birləşdi. Komnenos və Paleologos sülalələrinin imperatorluq məqbərəsi oldu. Üstəlik, bir çox yüksək rütbəli Bizanslı, İmperator II Ioannis və həyat yoldaşı Eirene, I Manuelin həyat yoldaşı Sulzbachlı Bertha və İmperator V İohan burada dəfn edilmişdirlər.
Memarlıq xüsusiyyətləri
sağ|thumb|250px|İmperatorluq Şapelinin [[apsisi (arxada) girintili kərpic texnikası üsulu ilə həyata keçirilmişdir.]]
Məscidin yaxınlığında (Pantokrator Monastırına aid kiçik Bizans binası əsasında) kiçik Şeyx Süleyman Məscidi yerləşir.
İmperator şapeli tağlarla örtülmüşdür və üzərində iki günbəz yerləşdirilmişdir.
Şimal kilsəsi tək bir günbəzə malikdir və saçaq xətti boyunca uzanan üçbucaqlı motivi və köpək dişləri ilə oyulmuş frizi ilə diqqət çəkir.
Xəlil Qasımov
Xəlil Məmmədəli oğlu Qasımov — Biologiya elmləri doktoru, Professor, AMEA-nın müxbir üzvü (2001).
Həyatı
Xəlil Qasımov 28 fevral 1942-ci ildə Bakı şəhərində anadan olub. Bakı Dövlət Universitetində ali təhsil alıb.
Xəlil Qasımovun 150 elmi əsəri çapdan çıxıb, onların 110-u xaricdə nəşr olunub. Elmi fəaliyyətinə görə bir sıra mükafatlara, o cümlədən AMEA Rəyasət Heyətinin Fəxri fərmanına layiq görülüb.
Vəfat edənədək Azərbaycan Dövlət Bədən Tərbiyəsi və İdman Akademiyasının Tibbi-bioloji elmlər kafedrasının rəhbəri vəzifəsində çalışırdı. Eyni zamanda Hüceyrə membranlarının fiziki-kimyəvi xassələri laboratoriyasının baş elmi işçisi idi.
Elmi əsərləri
1. Костенко Г.А., Касумов Х.М. Литинская Л.Л., Эйдус Л.Х. 1971. Использование метода измерения электропроводности клеточной суспензии для прижизненного исследования изменения среднего объема клеток во времени (на примере изучения клеток асцитной карциномы Эрлиха). – "Биофизика", т. 16, № 5, 1971, с. 865 – 871.
3.Касумов Х.М., Либерман Е.А. 1973. Ионная проницаемость бимолекулярных мембран в присутствии полиеновых антибиотиков. II. Леворин, трихомицин, кандицидин. – "Биофизика", т. 18, № 2, с. 264 – 271.
4.Касумов Х.М., Либерман Е.А., Этингов Е.Д. 1973. Взаимодействие производных полиенового антибиотика амфотерицина В с бимолекулярными мембранами. – "Биофизика", т. 18, № 6, с. 1020 – 1023.
5.Касумов Х.М., Либерман Е.А. 1974. Роль холестерина в увеличении проводимости бимолекулярных мембран полиеновыми антибиотиками.- "Биофизика", т. 19, № 1, с. 71 – 74.
Maliyyə nəzarətinin metodları
Maliyyə nəzarətinin metodları — mühasibat sənədlərinin öyrənilməsi və sübuta əsaslanan məlumatları müəyyən etmək üçün nəzarət və audit orqanlarının və xidmətlərinin əməkdaşları tərəfindən istifadə olunan faktiki məlumatların əldə edilməsi üsullarıdır. Maliyyə nəzarətinin müxtəlif üsulları arasında aydın sərhədlər yoxdur, onların bir çoxu bir-biri ilə bağlıdır və digər metodların elementlərini ehtiva edir. Bir çox hallarda etibarlı faktların tapılması yalnız bir sıra metodların birgə istifadəsi ilə mümkündür.
Eyni zamanda, konkret halda istifadə olunan nəzarət üsullarının seçilməsi nəzarət və audit orqanının və ya xidmətinin səlahiyyətlərindən asılıdır. Məsələn, yoxlama zamanı auditor yalnız sənədli üsullardan istifadə edə bilər; vergi yoxlaması zamanı yalnız vergilərin hesablanması və büdcəyə köçürülməsi ilə bağlı sənədlər yoxlana bilər. Ən geniş səlahiyyətlər, bir qayda olaraq, yuxarı və ya təsərrüfatdaxili nəzarət tərəfindən həyata keçirilir, çünki daxili nəzarət xidmətlərinin səlahiyyətləri yalnız yerli qaydalarla məhdudlaşdırılır.
Sui-istifadə hallarını müəyyən edərkən ən təsirli yanaşma ilkin olaraq nəzarətçilərin müstəqil və ya mütəxəssisləri cəlb etməklə əvvəlcədən seçilmiş az sayda sənədləri (əməliyyat məlumatlarına uyğun olaraq) öyrənməsidir. Əgər pozuntunun mühasibat uçotu məlumatlarında əks olunduğu müəyyən edilərsə, sənədli yoxlama (audit) təyin edilir.
Rəsmi sənədlərin yoxlanılması
Formal yoxlama — müəyyən edilmiş formaya uyğunluğu təhlil etmək və onun təfərrüatlarını müqayisə etmək üçün ilkin mühasibat sənədinin kənar müayinəsidir. İcra qaydalarının pozulması ilə müəyyən edilmiş sənədlər:
Xəyyad Abbasov
Xəyyad Sovet oğlu Abbasov (13 mart 1963; Qırılı, Ağstafa rayonu, Azərbaycan SSR – 12 fevral, 1994; Kəlbəcər rayonu, Azərbaycan) ― Birinci Qarabağ müharibəsi şəhidi.
Həyatı
Abbasov Xəyyad Sovet oğlu 1963-cü ilin 13 martında Ağstafa rayonu Qırılı kəndində dünyaya gəlmişdir. Orta təhsilini Qırılı kənd tam orta məktəbində bitirdikdən sonra təhsilini davam etdirərək, Qazax peşə məktəbini bitirmişdir.
Hərbi xidmətini başa vurduqdan sonra Gəncə xalça sexinin Qırılı kənd fillialında motorist kimi çalışmağa başlamışdır.
Hərbi xidməti
Sovet Ordusu sıralarında Altay vilayətində hərbi xidmətdə olmuşdur.
Birinci Qarabağ müharibəsində iştirakı
1994-cü ildə könüllü olaraq Azərbaycan ordusunun sıralarına qatılmış və 1 aylıq təlimdən sonra Kəlbəcər ə yollanmışdır. Elə həmin ilin 12 fevralında Murovdağ istiqamətində gedən qızğın döyüşlər zamanı 4 nəfər döyüş yoldaşı ilə birlikdə şəhid olmuşdur.
Qırılı kənd qəbiristanlığında dəfn edilmişdir.
Rövşən Bəndəliyev
Rövşən Bəndəliyev — fizika-riyaziyyat üzrə elmlər doktoru, AMEA-nın professoru.
Elmi fəaliyyəti
2000–2002-ci illərdə AMEA-nın müxbir üzvü, prof. V. S. Quliyevin rəhbərliyi altında "Banaxqiymətli funksiyalardan ibarət anizotrop çəkili Sobolev fəzasında daxilolma teoremləri" mövzusunda namizədlik dissertasiyası üzərində işləmiş və 2002-ci ildə müvəffəqiyyətlə dissertasiya işini müdafiə edərək fizika-riyaziyyat elmləri namizədi elmi dərəcəsini almışdır. 2003-cü ildən başlayaraq 2013-cü ilə qədər riyaziyyat üzrə elmlər doktoru dissertasiya mövzusu üzərində çalışmış və 2014-cü ildə"Banax funksional fəzalarında Harmonik analizin inteqral operatorları və bəzi tətbiqləri"adlı dissertasiya işini müdafiə edərək riyaziyyat üzrə elmlər doktoru elmi dərəcəsini almışdır. 2008-ci ildə Azərbaycan Respublikası Prezidenti Yanında Ali Attestasiya Komissiyasının qərarı ilə dosent elmi adına layiq görülmüşdür. Qeyd edək ki, R. Ə. Bəndəliyevin riyaziyyat üzrə elmlər doktoru dissertasiya işində yeni dəyişən dərəcəli və qarışıq normalı funksional fəzalar daxil edilmiş və hal-hazırda bu fəzalarda müxtəlif riyaziyyatçılar tərəfindən tədqiqatlar aparılır və bir neçə fəlsəfə doktorluğu və elmlər doktorluğu üzrə dissertasiya işləri yazılmış və bəziləri müdafiə edilmişdir.
Pedaqoji fəaliyyəti
R. Ə. Bəndəliyev 2003-cü ildən başlayaraq AMEA Riyaziyyat və Mexanika İnstitutunun "Riyazi analiz" şöbəsində əvvəlcə elmi işçi, sonra isə böyük elmi işçi vəzifəsinə təyin edilmişdir. 2012-ci ildən isə aparıcı elmi işçi vəzifəsində çalışır. Hal-hazırda AMEA Riyaziyyat və Mexanika İnstitutunda onun baş elmi işçi vəzifəsinə təyin edilməsi ilə əlaqədar məsələ qaldırılmışdır. Bütün bunlarla yanaşı R. Ə. Bəndəliyev 2011–2014-cü illərdə AMEA Riyaziyyat və Mexanika İnstitutunda fəaliyyət göstərən D 01.111 doktorluq dissertasiya şurasının nəzdindəki elmi tematik seminarın elmi katibi olmuşdur. 2015–2016-cı illərdə D 01.111 doktorluq dissertasiya şurasının elmi katibi olmuşdur. R. Ə. Bəndəliyev pedaqoji fəaliyyətini 2003-cü ildə Azərbaycan Dövlət İqtisad Universitetinin "Ali riyaziyyat" kafedrasında saat hesabı ilə başlamışdır. 2005–2010-cu illərdə BDU-nun "Riyazi analiz" kafedrasında dosent vəzifəsində saat hesabı ilə dərs demişdir. 2013–2014-cü illərdə Azərbaycan Kooperasiya Universitetinin "Tətbiqi riyaziyyat" kafedrasında əvəzçiliklə dosent vəzifəsində çalışmışdır.
Beynəlxalq konfrans, simpoziumlarda məruzəçi
R. Ə. Bəndəliyev müntəzəm olaraq beynəlxalq, ümumittifaq və respublika elmi konfranslarda çıxış etmiş, o cümlədən, 2008-ci ildə Rusiya Federativ Respublikasının Moskva şəhərində REA-nın müxbir üzvü, prof. L. D. Kudryavtsevin 85 illik yubileyinə həsr olunmuş Beynəlxalq konfransda, 2008-ci ildə İtaliya Respublikasının Roma şəhərində prof. V. Q. Mazyanın 70 illiyinə həsr olunmuş Beynəlxalq konfransda, 2008-ci ildə Rusiya Federativ Respublikasının Novosibirsk şəhərində akademik S. L. Sobolevin 100 illik yubileyinə həsr olunmuş Beynəlxalq konfransda, 2008-ci ildə Gürcüstan Respublikasının Tbilisi şəhərində akademik V. M. Kokilaşvilinin sədrliyi ilə keçirilən işçi seminarda plenar məruzəçi olmuşdur. 2009-cu ildə Ukrayna Respublikasının Kiyev şəhərində akademik N. N. Boqolyubovun 100 illik yubileyinə, 2010-cu ildə Rusiyanın Saratov şəhərində keçirilən ənənəvi qış məktəbində, 2012-ci ildə Kamenets-Podo1ski şəhərində UEA-nın müxbir üzvü, prof. A. İ. Stepanetsin 70 illik yubileyinə, 2013-cü ildə Sevastopol şəhərində akademik A. M. Samoylenkonun 75 illik yubileyi münasibətilə keçirilən, 2011-ci və 2013-cü illərdə Rusiyanın Rostov şəhərində uyğun olaraq prof. S. Q. Samkonun 70 və İ. Simonenkonun 75 illik yubileylərinə həsr olunmuş, 2014-cü ildə Rusiyanın Novorossiysk şəhərində keçirilən, 2014-cü ildə Gürcüstan Respublikasının Tbilisi şəhərində Qafqaz ölkələrinin riyaziyyat ictimayyətinin təşkil etdikləri, 2016-cı ildə Gürcüstan Respublikasının Batumi şəhərində akademik N. K. Musxelişvilinin 125 illik yubileyinə həsr olunmuş beynəlxalq elmi konfranslarda məruzələrlə çıxış etmişdir və bəzi elmi bölmələrə rəhbərlik etmişdir. 2008-ci ildə Rusyanın Novosibirsk şəhərində akademik S. L. Sobolevin 100 illik yubileyinə həsr olunmuş Beynəlxalq konfransda Sobolev adına olan medalla təltif olunmuşdur. 2013-cü ildə Azərbaycan Respublikası Gənclər və İdman Nazirliyi tərəfindən elan olunmuş "Gənclər üçün Prezident mükafatı" müsabiqəsinə Riyaziyyat və Mexanika İnstitutu tərəfindən namizədliyi irəli sürülmüş və elmdə fərqləndiyinə görə AMEA-nın fəxri fərmanı ilə təltif olunmuşdur.
Elmi əməkdaşlığı
2014-cü ildən etibarən Polşa Respublikasının Varşava Texnologiya Universitetinin "Riyaziyyat və İnformatika elmləri" bölməsinin professoru Przemislav Qorkanın təklifi ilə elmi əməkdaşlığa başlanılmışdır. Bu əməkdaşlıq çərçivəsində 19.06.2015–29.06.2015-ci il tarixində P. Qorkanın dəvəti ilə Varşava Texnologiya Universitetində ezamiyyətdə olmuş və 10 gün ərzində işçi seminarlar aparılmışdır. Mövzu isə dəyişən dərəcəli və çəkili Lebeq fəzalarında Kolmoqorov tipli kompaktlıq meyarlarının alınmasına həsr olunmuşdur. Bu əməkdaşlıq çərçivəsində 2016-cı ildə P. Qorka 14.04.2016–28.04.2016-cı ildə AMEA Riyaziyyat və Mexanika İnstitutunda olmuş və R. Ə. Bəndəliyevlə işçi seminarlar aparmış və Hausdorf operatorunun dəyişən dərəcəli Lebeq fəzalarında məhdudluğu və kompaktlığı məsələsi araşdırılmışdır. Bu müddət ərzində P. Qorka Riyaziyyat və Mexanika İnstitutunda keçirilən ümuminstitut seminarında da elmi məruzə ilə çıxış etmişdir. Ümumiyyətlə bu fəzalar istiqamətində R. Ə. Bəndəliyev müxtəlif ölkələrdən olan riyaziyyatçılarla, o cümlədən, İ. İ. Şarapudinov, L. Diening, P. Hasto, S. Q. Samko, V. M. Kokilaşvili, A. Almeyda, T. Kopaliani və başqaları ilə elmi əlaqələr saxlayır.
R. Ə. Bəndəliyev 2001-ci ildə Kardif Universitetinin professoru V. İ. Burenkov ilə AMEA-nın müxbir üzvü, prof. V. S. Quliyevin rəhbəri olduqları "Weighted spaces of differentiable functions, weighted inequalities for integral operators and applications" adlı 2 illik qalib layihə "NATO Science programme, collaborative linkage grant" proqramının iştirakçısı olmuşdur. 2003-cü ildə Azərbaycan-Amerika ikitərəfli qrant proqramı çərçivəsində (Award from Azerbaijan — U. S. Bilateral Grants Program Competition U. S. Civilian Research & Development Foundation) AMEA-nın müxbir üzvü, prof. V. S. Quliyevin və Alabama Universitetinin professoru Zhijian Wu ilə rəhbər olduqları "Holomorphic and harmonic function spaces, their boundary values and operator theory" adlı layihə müsabiqəsinin qaliblərindəndir. 2006–2008-ci illərdə İNTAS proqramı çərçivəsində keçirilən Cənubi Qafqaz ölkələrinin Avropa ölkələri ilə əməkdaşlıq çərçivəsində "Variable Exponent Analysis" adlı layihənin qalibi olmuşdur. Bu layihədə Avropa ölkələri qismində Finlandiya və Portuqaliya riyazi məktəbinin komandası ilə Azərbaycan və Gürcüstan tədqiqatçıları da iştirak etmişdir. Bu layihə çərçivəsində 2007-ci ildə adı çəkilən iki Avropa və Qafqaz ölkələrinin layihə iştirakçılarının əksəriyyəti olmaqla Mərdəkan dendrarisinin konfrans zalında prof. S. Q. Samko və akademik A. C. Hacıyevin rəhbərliyi altında beynəlxalq işçi seminar keçirilmişdir. 2011–2013-cü illərdə Azərbaycan Respublikası Prezidenti yanında Elmin İnkişafı Fondu tərəfindən dəstəklənmiş və mərhum akademik A. C. Hacıyevin rəhbərlik etdiyi "Harmonik analizin inteqral operatorlarının bəzi funksional fəzalarda məhdudluğu və tətbiqləri" adlı layihənin qalibi olmuşdur. 2014–2015-ci illərdə Azərbaycan Respublikası Prezidenti yanında Elmin İnkişafı Fondu tərəfindən dəstəklənmiş və AMEA-nın müxbir üzvü, prof. V. S. Quliyevin rəhbərlik etdiyi "Real analizin inteqral operatorlarının bəzi funksional fəzalarda məhdudluğu və tətbiqləri" adlı layihənin qalibi olmuşdur. 2015-ci ildə AMEA Rəyasət Heyəti tərəfindən tövsiyə olunan "Lokal Morri tipli fəzalarda harmonik analizin müasir problemləri və tətbiqləri" adlı 2 illik elmi — tədqiqat proqramının iştirakçısıdır.
R. Ə. Bəndəliyev Kanada Elm və Təhsil mərkəzi tərəfindən nəşr edilən "Journal of Mathematics Research" beynəlxalq jurnalının redaksiya heyətinin üzvüdür. AMEA-nın "Fizika-texnika və riyaziyyat elmlərinin" Xəbərləri və Beynəlxalq Ekoenergetika Akademiyası tərəfindən çap olunan "Caspian Journal of Applied Mathematics, Ecology and Economics" adlı beynəlxalq jurnallarında məsul katibdir.
Çap olunmuş 63 elmi elmi əsərin müəllifidir və həmin məqalələrin 17-sı Thomson Reuters siyahısına daxil olan nüfuzlu jurnallarda, bəziləri Scopus bazasına daxil olan jurnallarda və digər yerli və xarici jurnallrda çap olunmuşdur. İndiyə qədər məqalələrinə 95 istinad olunmuşdur. Bu jurnallardan "Taiwanese Mathematical Journal", "Czechoslovak Mathematical Journal", "Mathematical Notes", "Lithuanian Mathematical Journal", "Moscow Mathematical Journal", "Electronic Journal of Differential Equations", "Ukrainian Mathematical Journal", "Journal of Computational and Applied Mathematics", "Annals of Functional Analysis", "Miskolc Mathematical Notes" və s. qeyd etmək olar.
R. Ə. Bəndəliyev hal hazırda Riyaziyyat və Mехanika İnstitutunda baş elmi işçi vəzifəsində işləyir.
Əsas elmi nəticələri
1. Banax funksional fəzalarda harmonik analizin əsas inteqral operatorları üçün yeni məhdudluq və kompaktlıq meyarları alınmışdır.
2. Dəyişən dərəcəli və qarışıq normalı Lebeq fəzasının daxil edilmişdir və bu fəzanın əsas struktur xassələri öyrənilmişdir. Daxil edilmiş fəzada Sobolev tipli daxilolma teoremləri isbat edilmişdir.
3. Banaxqiymətli funksiyalardan ibarət çəkili Sobolev fəzasında bəzi daxilolma teoremləri və tətbiqləri.
4. Dəyişən dərəcəli çəkili Lebeq fəzasında Hardi operatorunun məhdud olması üçün ilk dəfə olaraq Dini-Lipşits tipli şərtdən imtina edilmişdir və yeni metod təklif olunmuşdur.
5. Dəyişən dərəcəli Lebeq və Sobolev fəzalarında daxilolma teoremləri və bəzi xüsusi törəməli diferensial tənliklərə tətbiqləri.
6. İlk dəfə olaraq ikiölçülü Hardi operatorunun çəkili və qarışıq normalı Lebeq fəzasında iki sayda qeyri-xətti diferensial tənliyin həll olunma məsələsinə baxılması. Bu zaman tənliyin əmsalları rolunda fəzanı təyin çəki funksiyaları oynayır.
7. Kvazinorma ilə verilmiş dəyişən dərəcəli Lebeq fəzasının struktur xassələrinin tədqiqi. Bu fəzada klassik Hardi operatorunun tədqiqi. Bəzi əsas bərabərsizliklər.
8. Metrik fəzada təyin olunmuş kvazinormaya malik dəyişən dərəcəli Lebeq fəzasında Kolmoqorov-Ris tipli kompaktlıq meyarlarının alınmıası. Yeni üsul və yanaşmalar verilmişdir.
9. Orliç-Musielak fəzasında harmonik analizin əsas inteqral operatorları üçün yeni məhdudluq meyarları alınmışdır.
10. Hausdorf operatorunun ümumi şəkildə verilmiş çəkili Lebeq fəzasında məhdud olması üçün ayrı-ayrılıqda həm zəruri, həm də kafi şərtlərin tapılması. Hausdorf operatorunun çəkili Lebeq fəzasında kompakt olması üçün kafi şərtlər tapılmışdır. İlk dəfə olaraq kvazinorma ilə verilmiş Lebeq fəzasında Hausdorf operatorunun məhdudluğu.
11. Hausdorf operatorunun dəyişən dərəcəli Lebeq fəzasında məhdudluq məsələsinin öyrənilmişdir. Bu zaman müəyyən yeni üsul təklif edilmişdir.
Qrant layihələrində iştirakı
1. "Weighted spaces of differentiable functions, weighted inequalities for integral operators and Applications" adlı "NATO Science programme, collaborative linkage grant" (2001–2002)-iştirakçı;
2. "Holomorphic and harmonic function spaces, their boundary values and operator theory" adlı Award from Azerbaijan — U. S. Bilateral Grants Program Competition U. S. Civilian Research and; Development Foundation (2003–2005) layihəsində məsul elmi işçi;
4. "Harmonik analizin inteqral operatorlarının bəzi funksional fəzalarda məhdudluğu və tətbiqləri" adlı Azərbaycan Respublikası Prezidenti yanında Elmin İnkişafı Fondu (2011–2013) layihəsində iştirakçı;
5. "Real analizin inteqral operatorlarının bəzi funksional fəzalarda məhdudluğu və tətbiqləri" adlı Azərbaycan Respublikası Prezidenti yanında Elmin İnkişafı Fondu (2014–2015) layihəsində iştirakçı;
6. "Lokal Morri tipli fəzalarda harmonik analizin müasir problemləri və tətbiqləri" adlı AMEA Rəyasət Heyəti tərəfindən tövsiyə olunan elmi-tədqiqat proqramında (2015–2017) aparıcı elmi işçi.
Əsas elmi əsərləri
1. R. A. Bandaliyev. Imbedding theorems for anisotropic Banach-valued Sobolev spaces. '''Transactions Acad. Sci. Azerbaijan''', Ser. of Math. v.20, № 4, 2000, p. 35–41.
2. R. A. Bandaliyev. Weighted imbedding theorems for anisotropic Banach-valued Sobolev spaces. '''Proc. Inst. Math. Mech. of Azerbaijan Nat. Acad. Sci'''., v. XIV (XXII), 2001, p. 30–36. (ESCI of Thomson Reuters).
3. Р. А. Бандалиев. Теоремы вложения для весовых пространств Соболева банаховозначных функций. '''Автореферат дисс. на соис. ученой степени канд. физ.-мат. наук''', Баку, 2002. (PhD thesis) .
4. R. A. Bandaliyev, V. S. Guliyev. Two-Weight Inequalities for Integral Operators in L_p-Spaces of Banach-Valued Functions and Their Applications. '''Proc. Steklov Inst. Math.''', 2003, v.243, p. 185–203. (Web of Science, IF-0,464).
5. R. A. Bandaliyev. Two-Weight Inequalities for Convolution Operators in Lebesgue Space. '''Math. Notes''', v.80, no.1, (2006), p. 3–10. (Web of Science, IF-0,425).
6. B. T. Bilalov, F. I. Mamedov, R. A. Bandaliyev. On classes of harmonic functions with variable exponent. '''Reports of Nat. Acad. Sci. Azerbaijan''', v.63 no.5, p. 16–21.
7. R. A. Bandaliyev. On an inequality in Lebesgue space with mixed norm and with variable summability exponent'''. Math. Notes''', v.84, no.3, (2008), p. 303–313. (Web of Science, IF-0,425).
8. R. A. Bandaliyev. The boundedness of certain sublinear operator in the weighted variable Lebesgue spaces. Czechoslovak Mathematical Journal, v.60, no.2, (2010), p. 327–337. (Web of Science, IF-0,284).
9. R. A. Bandaliyev. The boundedness of multidimensional hardy operators in weighted variable Lebesgue spaces. Lithuanian Mathematical Journal, v.50, no.3, (2010), p. 249–259. (Web of Science, IF-0,314).
10. R. A. Bandaliyev. On a two-weight criterion for Hardy type operator in weighted variable Lebesgue spaces with measures. '''Transactions Nat. Acad. Sci. Azerbaijan''', Ser. Math. v.30, № 4, 2010, p. 45–54.
11. R. A. Bandaliyev. Embedding between variable exponent Lebesgue spaces with measures. Azerbaijan Journal of Mathematics, no. 1, 2012, p. 111–117. (ESCI of Thomson Reuters).
12. R. A. Bandaliyev, K. K. Omarova. Two-weight norm inequalities for certain singular integrals. Taiwanese Mathematical Journal, v.16, no. 2, 2012, p. 713–732. (Web of Science, IF-0,617).
13. R. A. Bandaliyev. Applications of multidimensional Hardy operator and its connection with a certain nonlinear differential equation in weighted variable Lebesgue spaces. Annals of Functional Analysis, v. 4, N 2, 2013, p. 118–130. (Web of Science, IF-0,492).
14. R. A. Bandaliyev. Correction to the paper "The boundedness of certain sublinear operator in the weighted variable Lebesgue spaces". Czechoslovak Mathematical Journal, v.63, no.4, (2013),
p. 1149–1152. (Web of Science, IF-0,284).
15. R. A. Bandaliyev. On one inequalities for convolution type operator. Hacettepe Journal of Mathematics and Statistics, v. 42, no. 3, 2013, p. 199–210. (Web of Science, IF-0,277).
16. R. A. Bandaliyev. Criteria of two-weighted inequalities for multidimensional Hardy type operator in weighted Musielak-Orlicz spaces and some application. Mathematics and Statistics, v.1, no. 3, 2013, p. 144–156.
17. R. A. Bandaliyev. On Hardy-type inequalities in weighted variable Lebesgue space for. Eurasian Mathematical Journal, v.4, № 4, 2013, p. 5–17. (Scopus).
18. R. A. Bandaliyev. On the structural properties of the weight space L for 0< p (x)< 1. '''Math. Notes''', v.95, no.3/4, (2014), p. 450–462. (Web of Science, IF-0,425).
19. R. A. Bandaliyev, A. H. Isayev. Two weighted inequality for certain sublinear operator in weighted Musielak-Orlicz spaces. '''Proc. Inst. Math. Mech. of Nat. Acad. Sci. Azerbaijan''', v.40, no. 1, 2014, p. 147–158. (ESCI of Thomson Reuters).
20. Р. А. Бандалиев. Интегральные операторы гармонического анализа в весовом банаховом функциональном пространстве. '''Автореферат дисс. на соис. ученой степени доктора наук по математике. Баку, 2014.(Habilitation thesis).'''
21. R. A. Bandaliyev. On a two-weight boundedness of multidimensional Hardy operator in p-convex Banach function spaces and some application. Ukrainian Mathematical Journal, v.67, № 3, 2015, p. 357–371. (Web of Science, IF-0,189).
22. R. A. Bandaliyev, V. S. Guliyev, I. G. Mamedov, A. B. Sadigov. The optimal control problem in the processes described by the Goursat problem for a hyperbolic equation in variable exponent Sobolev spaces with dominating mixed derivatives. Journal of Computational and Applied Math., 2016, v. 305, p. 11–17. (Web of Science, IF-1,328).
23. R. A. Bandaliyev. Connection of two nonlinear differential equations with a two-dimensional Hardy operator in weighted Lebesgue spaces with mixed norm. Electronic Journal of Differential Equations, v.2016, no.316, 2016, p. 1–10. (Web of Science, IF-0,769).
24. R. A. Bandaliyev. Compactness criteria in weighted variable Lebesgue spaces. '''Miskolc Math. Notes''', v.18, № 2, 2017, p. 3–10. (Web of Science, IF-0,335).
25. R. A. Bandaliyev, P. Gorka. Relatively compact sets in variable exponent Lebesgue spaces. '''Banach Journal of Math. Analysis, 2017, (accepted), Duke University press, (Web of Science, IF-0,8''').
İstinadlar
http://science.gov.az/forms/doktora-nauk-instituta-matematiki-i-mehaniki/2600
http://www.mathnet.ru/php/person.phtml?option_lang=rus&personid=21579
https://scholar.google.com/citations?user=hzlk0DIAAAAJ&hl=ru
https://zbmath.org/authors/?q=ai:bandaliyev.rovshan-a
https://www.mendeley.com/authors/57188758948/
Streets of Rage 2 (video oyun, 1992)
Streets of Rage 2 — Sega oyun şirkəti tərəfindən 1992-ci ildə yaradılan, döyüş oyunudur. Videooyun birinci oyunun davamıdır. Oyundakı səslənən saundtreklər Yuzo Oqiyə məxsusdur. Həmin bəstəkar Sonic the Hedgehog və Streets of Rage videooyunları üçün musiqiləri bəstələmişdir. Oyun "Beat 'em up" janrındadır. İlk anons tarixi ABŞ-da 20 dekabr 1992 olmuşdur. Videooyun ilk hissədən yeni personajların əlavə edilməsi, personajların sürətli olması, banditlərin və yeni Bossların əlavə edilməsi, raunddların uzun olması ilə fərqlənir. Oyuna Maks Thander və Eddi "Skeyt" Hanter (Yaponiyada Semmi Hanter) kimi yeni personaj əlavə edilmişdir.
Hekayə
"Streets of Rage" oyunundan bir il keçmişdir. Qəhrəmanlar Adam Hanter, Aksel Stoun və Bleyz Fildinq "Cənab İks" və onun sindikatları üzərindəki qələbəni qeyd etmək üçün onların sevimli gecə klubunda qeyd edirlər. Onlar döyüşdə baş verən xatirələri yada salırlar. Bu hadisədən bir il keçmişdir. Artıq Aksel və Bleyz şəhəri tərk etmişlər. Aksel günün yarısını cangüdənlik etməklə, Bleyz isə rəqs öyrətməklə məşğuldur. Adam isə şəhərdə yenidən polis vəzifəsində çalışır və çox da böyük olmayan evə balaca qardaşı ilə bir-yerdə yaşayır.
Sabahısı gün Aksel Adamın kiçik qardaşı Eddi "Skeyt" Hanterdən Adam haqqında zəng gəlir. Eddi məktəbədn evə qayıdan zaman görür ki, evdəki əşyalar dağılmış və qardaşı yoxa çıxmışdır. Divarda isə Adamın "Cənab İks"in ayağı altına düşməsi şəkli vurulmuşdur. Deməli, banditlər yenidən şəhərə qayıdaraq bütün küçələri əvvəlki kimi hakimiyyətləri altına salmaq istəyirlər. Döyülmək və oğurluq gündüz vaxtı baş verir. Şəhərdə əvvəlkindən daha da çox Haos baş verirdi.
"Cənab İks" və onun sindikatlarının şəhərə qayıtdıqlarını başa düşən Eddi və Aksel qisas almaq üçün vaxt itirmədən bu barədə Bleyzə danışırlar. Bleyz Adamı xilas etmək üçün onlara kömək etməyə hazırdır. Adamın kiçik qardaşı Eddi "Skeyt" Hanter, Akselin dostu peşəkar güləşçi Maks Thander, Aksel və Bleyz yola çıxırlar. Onların yolu şəhərin küçələrindən "Cənab İks"in səhralı adasına aparır.
Oyunun sonu birinci hissəsinin sonundan fərqli olaraq yalnız yaxşı sonluqla bitir. Bu sonluqda Qəhrəmanlar təərəfindən "Cənab İks" məğlub edilir və Adam xilas olunur. Bu hadisədən sonra beş qəhrəman birgə Vertolyotla adanı tərk edirlər.
Raundlar
thumb|left|Dörd personaj Birinci hissədən fərqli olaraq bu hissədə raundlar daha uzundur və yeni personajlar əlavə edilmişdir. İlk üç raundda isə iqlim dəyişilmələrindən duman və yağış müşahidə olunur. Bosslardan olan Zamza və Güləşçi oyunun ilk hissəsindəndir. Digər Bosslar isə oyunun ikinci hissəsinə əlavə edilmiş yeni Bosslardır. Raundlar nisbətən əvvəlkindən fərqlidir.
Aşağı Xanəxal (Sərdəşt)
Aşağı Xanəxal — İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 55 nəfər yaşayır (12 ailə).
Ukraynada islam
Ukrayna tərəfindən işğal edilmiş əraziyə islamın nüfuz edilməsi Ərəb — Xəzər müharibələri dövründə başladı. VIII əsrdə Qafqaz vasitəsilə Qara dəniz regionuna dinc ərəbcə daxil olan yol açılmışdır. Müasir Ukraynanın cənub-şərqində arxeoloqlar müsəlman qəbri tapıblar. Bu qəbirlər Salto-Mayak mədəniyyətinə aiddir. Ruslar, ərəblər və digər müsəlman xalqları arasında sıx ticarət əlaqələrinin mövcudluğu orta əsr Ərəb-Fars müəllifləri İbn Fədlan, Məsudi, İbrahim İbn-Yaqub və başqaları tərəfindən sübuta yetirilir. Müsəlmanlar islamın biliyi, qədim Rusiyanın sakinləri ticarət əməliyyatları, səyahət və hərbi kampaniyalarda ilk məlumatlar aldılar. Ruslar İtilə səyahət etdi. Ərəb-müsəlman mədəniyyətinin böyük təsirini yaşayan bir ölkə ilə birbaşa əlaqə yarandı. Kiyev Rusiyası hərbi kampaniyalarda da müsəlman dövlətlərin nümayəndələri ilə təmaslara girdi. Rusiyanın ən yaxın qonşusu — Volqa Bolqarıstan 922-ci ildə islamı dövlət dini olaraq qəbul etdi. Qədim dövrdə (VIII–XIII əsrlər) Qara dənizdəki islam əsasən türkdilli qipçaq qrupuna aid müxtəlif türk tayfalarının və xalqlarının tədricən islamlaşması yolu ilə yayılmışdı. "Periferik" fəlsəfi və mədəniyyət mərkəzləri — Dərbənd və Volqa Bolqarıstan islam doktrinasının yayılmasında əsas rol oynamışdır. İkinci dövr hərbi kolonizasiya kimi təyin olunur.
İslam Kiyev Rus dövlətində
Xəzər xaqanlığının azalması regiondakı geosiyasi vəziyyətin tədricən dəyişməsinə gətirib çıxarır. 10-cu əsrin əvvəlində Rusiya paytaxtı Kiyev ilə Şərqi Avropanın ən güclü dövləti olmuşdur. Rusiyanın qərb qonşuları — macarlar və polyaklar xristianlığı qəbul edir. Şərqi Bolqarıstan islamı qəbul etdi. Kiyevin şahzadələri təkcə din seçməyi deyil, eləcə də qabaqcadan öncə böyük dövlətin inkişafını müəyyən edəcək bir vektorla üzləşirlər. Şahzadə Vladimir Svyatoslaviç tərəfindən xristianlığın qəbulunun tarixi keçmiş illər hekayəsində təsvir edilmişdir. Kiyevin şahzadəsinin seçimi, ilk növbədə, siyasi səbəblərdəndir. 986-cı ildə Rusiya-Volqa Bolqarıstanın ən yaxın qonşusu ruslari "bütpərəstlik zülmətindən" çəkməyə cəhd etdi. Bu sadəlövh əhvalatdan yazarın islamla çox səthi bir tanışlığı var. XIII–XIII əsrlərdəki bir sıra müsəlman yazıçıları (Şeraf əl-Zaman Tahir əl- Marvazi və Məhəmməd Aufi) ilk növbədə Rusiyanın islamı qəbul etdiyi məlumatları əks etdirir. Bu baxış məşhur Ukraynalı tarixçi Omelyan Pritsak tərəfindən də keçirilib. Göründüyü kimi, xristianlıq Rusiya tərəfindən qəbul edildikdən sonra ilk bir neçə əsr ərzində islam və müsəlmanlara olan münasibəti çox sadiq idi. XII əsrin əvvəllərində Kiyevdə böyük bir müsəlman icması vardı. Peçeneklər Rusiyayla təxminən bir əsr mübarizə apardı. 11-ci əsrdə onların bir hissəsi kiyev şahzadələrinin xidmətinə keçən türk tayfalarının birləşməsindəki qara başlıqlara çevrildi. Əl-Qarnatinin mesajından çıxış edərək, XII əsrdə Kiyevin Xristianlıq və islamın bir yerdə yaşadığı bir şəhər olduğunu düşünə bilərik. Yəqin ki, o dövrdə Rusiyanın paytaxtında müsəlmanlar məscidlərində olublar. Kiyev ərazisində aparılan arxeoloji qazıntılar şəhərin islam dövlətləri ilə sıx ticarət əlaqələrinde olduğunu göstərir. Kiyevdə təxminən 11 minə yaxın ərəb dirhəmləri tapılmışdır ki, bu da Qərbi Avropa və Bizans sikkələrinin tapıntılarından daha çoxdur. Rusiyanın ən yaxın islam qonşusu Volqa Bolqarı idi. Bir neçə əsr idi ki, iki ölkə arasındakı münasibətlər çox yaxşı idi daha sonra sülh dövrünü davamlı müharibələr izlədi. Ancaq vaxt keçəmdən sonra bu hörmət ile əvəzləndi. Bu illiklərin nümunəsində aydın görünür. Ancaq onlar monqol-tatarları və Kiyev Ruslarını qoruya bilməmişlər. İşğal zamanı demək olar ki, bütün böyük şəhərlər, o cümlədən Kiyev, məğlub oldu.
İslam tarixinin Qızıl Orda dövrü
1236–1241 illəri arasında Monqolustan xanı Batının orduları bütün Şərqi Avropa dövlətlərini fəth etmişdir. Asiyalı işğalçıların hücum miqyasının tarixdə əvvəlcədən yox idi. Təşkilat baxımından, XIII əsrin ortalarından etibarən Monqolların orduları dünya ordularının hamısından üstün idi. Qərbə gedən zaman monqol ordusu türk xalqlarının köçəri imperiyasını — Cənub Sibirdən Dunaya qədər uzanan Dəşt-i Qıpçaq fəth etdi. Ukraynanın şərq və cənubundakı torpaqlarda yaşayan qara başlıqlar da monqollar tərəfindən öz hərbi quruluşlarına daxil edilmişdir. Mərkəzi Asiya və Yaxın Şərq ölkələrinə qarşı kampaniyalarda monqollar islamla tanış oldu. Monqolların qərb ordusunun qoşun komandiri xan Batı, bu dinə təvəssül etdi, düşərgələrdə məscid yaradılmasına icazə verdi. İslamı qəbul edən ilk monqol xanı Çingiz xanın nəvəsi Bərkə xan idi. Bununla birlikdə Ulus, Böyük Monqol xanlarından müstəqil bir türk dövləti olan Qızıl Ordaya çevrilməyə başladı. Xan Bərkə öz siyasətində Xarəzm və Volqa Bolqarıstan şəhərlərinin ticarət dairələrinə güvənirdi və o, 1236 və 1239-cu illərdə baş verən proqramlardan tezliklə qurtarıb, Ulusu ən vacib iqtisadi mərkəzlərindən birinə çevirdi. Xan Bərkənin dövründə (1257–1266), Ulusun hökmdarı tərəfindən aktiv şəkildə irəliləyən sürətli şəhər inkişafı başladı. Xan səyləri sayəsində ticarət yolları təhlükəsiz və yaxşı təchiz olunmuşdur.Bərkə xan islam hökmdarına, müsəlmanlara hər cür dəstəyi göstərsə də, islam dövlət dini olmadı. Bərkənin ölümündən sonra Qızıl Orda türklər və moğollar üçün ənənəvi inanclara sadiq olan xanlar tərəfindən idarə olundu. Yalnız 1320-ci ildə Xan Özbək islamı əsas din elan etdi. Xan Özbəkin hökumətinin dövrü Qızıl Ordanın zirvəsi idi. Xan Ulusun içərisində olan fitnəni dayandırdı, inzibati islahatlar etdi. Ticarətin himayəsi sayəsində kiçik Qara dəniz şəhərləri böyük sənətkarlıq mərkəzlərinə çevrilmiş, sənətkarlar inkişaf etmis, saraylar və karvansaraylar tikilmişdir. Böyük İpək Yolunda gedən malların hərəkəti Krım və Qafqaz şəhərlərinə yönləndirildi. 14-cü əsrin ortalarında, müasir Ukraynanın əksəriyyəti islamın hakim olduğu bir ərazi idi. Dunay, Dnestr, Dneper və Don kəndlərində məscid, mədrəsə və türbələr yüksəldi. Qızıl Ordunun zirvəsi 1357-ci ildə xan Özbəkin oğlunun ölüm ilə bitdi. Bundan sonra, 20 il ərzində, "böyük murdarlıq" döyüşündə müharibə baş verdi. Bu, qonşu ölkələr tərəfindən istifadə olundu. Bir əsr sonra, islamın əsas xanlığı, Ukraynanın cənub və şərqindəki torpaqlarda Qızıl Orda xarabalıqları üzərində yaranan Krım xanlığı idi.